**Тема:** Җөмлә төрләрен кабатлау

**Максат:** Белем бирү: җөмлә төрләре буенча алган белемнәрне һәм җөмләләр белән эшләү күнекмәләрен ныгыту.

2. Фикерләү сәләтен үстерү: укучыларның сөйләм телләрен, иҗади фикер йөртү сәләтләрен, танып-белү активлыгын һәм мөстәкыйльлекне , бәйләнешле сөйләм телләрен үстерү.

3. Тәрбияви: туган телгә мәхәббәт, бер - берсенә ихтирамлылык, игътибарлылык тәрбияләү.

**Планлаштырылган нәтиҗә:**

Шәхси: Иҗади эшчәнлеккә омтылыш булдыру

Регулятив: дәрестә өйрәнелгән материалның фәнне өйрәнүдәге, тормыштагы әһәмиятен ачыклау.

Танып – белү: хыялланырга, матурлыкны күрә, аңлый белү

Коммуникатив: класс белән эшләгәндә классташлар фикерен исәпкә алып эш итү, күршең белән хезмәттәшлек итү.

**Предметара бәйләнеш:** әдәбият

**Җиһазлау:** Дәреслек, интерактив такта, проектор, ноутбук, презентация, таратма материаллар (карточкалар, тестлар,кластер)

Дәрес барышы.

**I этап. Оештыру.**

1. Хәерле көн, укучылар! Хәлләрегез ничек? Бүгенге туган тел дәресен башлыйбыз.

**II этап. Актуальләштерү.**

Үткән дәресләрдә ниләр турында сүз алып бардык әле?

**Кластер белән эш.**

Димәк, без бүген дәрестә нәрсәләр турында сүз алып барырбыз? Нинди максат куярбыз?

*Эпиграф: “Тырышлык-зурлык, ялкаулык-хурлык.”*

Белемле икәнегезне күрсәтерсез дип ышанам.

Укучылар өйдә әзерләп килгән сорауларын бер-берсенә бирәләр. (җаваплар)

Сезнең алда үзбәя карточкалары. Сез дөрес җавапларга 1 балл өстәргә тиеш буласыз. Соңыннан ничә балл җыйганыгызны әйтерсез.

**III этап.**

**Ныгыту өстендә эш.**

1.Дәреслектәге 102 нче күнегүне дәфтәрләрдә эшләү, җөмләләргә тасвирлама бирү.

2. ***Серле сандык: әдәби әсәрләрдән җөмләләр белән эш.*** Җөмләләргә синтаксик анализ ясарга., баш кисәкләрен билгеләргә.

1. Быел җәй көне Гөлшаһидә Казанга укырга килде.

Азмы кеше белән очрашырга туры килмәде аңа.

2. Илмира чираттагы авыру янына очып китәргә тиеш иде.

Туганнарга телеграмма сугарга кирәк!

3. Лотфулла тиз генә сүз башлый алмады.

Миңа Осланда Гариф исемле бер әфәндене күрергә кирәк иде.

4. Туктап, бераз хәл җыярга инде әллә?

Габдулла өчен бу мәктәпкә ияләшү бик авыр булды.

5. Мин аны эшләмәгән дип әйтмәс идем.

Ә уйларга кирәк!

***Серле эшләпә: табышмаклар белән эш.***

*-Ә хәзер серле эшләпәләргә карыйк әле.Анда табышмаклар бирелгән.* ***-****Болар нинди җөмләләр?*

*1.Югалткан әйберең түгел,-*

*Эзләмичә тапмыйсың.(****Табышмак).***

*2.Ипи түгел,су түгел,*

*Авыр түгел,аз түгел,*

*Ансыз яшәү мөмкин түгел.(****Һава).***

*3.Шәһәрләр-йортсыз,*

*Диңгезләр-сусыз****.(Карта).***

*4.Гәүдәсе бар- җаны юк,*

*Үзе эшләпә кигән-башы юк****.(Гөмбә).***

*5.Канаты бар-оча алмый,*

*Күккә таба карамый,*

*Йолдызлар да санамый,*

*Коры җирдә тора алмый.****(Балык).***

**IV этап.**

**Алган белемнәрне гомумиләштерү.**

Мөстәкыйль эш. Бирелгән схемалардан җөмләләр төзергә.

1. *Гади, ике составлы, раслау, җәенке, хикәя җөмлә.*
2. *Гади, ике составлы, инкяр, җәенке, сорау җөмлә.*
3. *Гади, бер составлы, раслау, җәенке, тойгылы җөмлә.*

**V этап. Контроль.**

1. Тест чишү.

**VI этап. Рефлексия.**

Бүгенге дәрестән ниләр алдыгыз? Максатка ирештекме? **Үзбәя.**

**VII этап.** Өй эше.

1). Җөмлә төрләрен кабатларга.

2). Әдәбият дәреслегеннән бер составлы 5 җөмлә язарга

3). “Кышкы буран” темасына барлык җөмлә төрләрен кулланып хикәя язарга.